Hajdúszoboszló Város Önkormányzata Képviselő-testületének

15/2021. (V. 20.) önkormányzati rendelete

a települési szilárd hulladékról szóló 7/2015. (II. 19.) számú rendelet módosításáról

Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés f) pontjában, valamint a Polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében meghatározott feladatkörében eljárva a települési szilárd hulladékról szóló 7/2015. (II. 19.) számú rendelettel kapcsolatban a következőket rendeli el:

**1. §**

A rendelet az alábbi 31/A §-al egészül ki:

***„31/A. §***

***Köz-és külterületen elhelyezett illegális hulladék felszámolása***

*(1) A külterületen illegálisan elhelyezett, elhagyott hulladékot a mezőőrök folyamatosan ellenőrzik. Amennyiben hulladékot észlelnek értesítik a Polgármesteri Hivatal illetékes irodáját a hulladék helyéről, összetételéről és becsült mennyiségéről.*

*(2) A lakosság az általa észlelt elhagyott illegális hulladékot a Polgármesteri Hivatalban, illetve az Önkormányzat telefonszámán, valamint elektronikus elérhetőségein keresztül jelezheti.*

*(3) A Polgármesteri Hivatal városfejlesztési ügyintézője, valamint az illegális hulladék elszállítására szerződött vállalkozó képviselője az (1) és (2) bekezdésben meghatározott intézkedésen túl rendszeresen területbejárást végez a település közigazgatási területén az elhagyott hulladék feltérképezésére.*

*(4) A köz-és külterületen elhagyott vagy illegálisan elhelyezett hulladékot az erre a célra szerződtetett hulladékgazdálkodási engedéllyel rendelkező vállalkozó összegyűjti, elszállítja, valamint gondoskodik annak kezeléséről.”*

**Záró rendelkezések**

**2. §**

Jelen rendelet kihirdetése napján lép életbe.

***Czeglédi Gyula                                                          Dr. Korpos Szabolcs***

***polgármester                                                                       jegyző***